钦定古今图书集成/理学汇编/学行典/第152卷 > 孔弗〈史记作孔忠〉
## 钦定古今图书集成/理学汇编/学行典/第152卷 > 孔弗〈史记作孔忠〉

按：《家语七十二弟子解》：“孔弗字子蔑。”

《子路初见篇》：孔子兄子有孔篾者，与宓子贱偕仕。孔
子往过孔篾而问之曰：“自汝之仕，何得何亡？”对曰：“未
有所得而所亡者三。王事若龙，学焉得习，是学不得
明也；俸禄少，𫗴粥不及亲戚，是以骨肉益疏也；公事
多急，不得吊死问疾，是朋友之道阙也。其所亡者三。”
即谓此也。孔子不悦，往过子贱，问如孔篾。对曰：“自来
仕者无所亡，其有所得者三。始诵之，今得而行之，是
学益明也；俸禄所供，被及亲戚，是骨肉益亲也；虽有
公事，而兼以吊死问疾，是朋友笃也。”孔子喟然谓子
贱曰：“君子哉若人！鲁无君子者，则子贱焉取此？”
孔篾问行己之道。子曰：“知而弗为，莫如勿知；亲而弗
信，莫如勿亲。乐之方至，乐而勿骄；患之将”至，思而勿
忧。《孔篾》曰：“行己乎？”子曰：“攻其所不能，补其所不备，毋
以其所不能疑人，毋以其所能骄人。终日言无遗己
之忧，终日行不遗己患。唯智者有之。”

按：《史记仲尼弟子列传》：“孔忠”〈忠字子蔑孔子兄之子〉
按《阙里志》：“孔弗，唐赠汝阳伯，宋封郓城侯。”